Il-vapur li jtajjar il-bandiera Taljana, Costa Pacifica, offra l-ispazju tiegħu għal attività b'risq il-Fondazzjoni Malta Community Chest Fund. Costa Pacifica, vapur wieħed mill-flotta tal-Costa, beda jopera f'Ġunju 2009 u għandu 1,504 ikmamar li jinkludu 521 minnhom bil-gallerija privata, 91 kamra bl-ispa. Dan minbarra 58 suites bil-gallerija privata u 12 oħra bl-ispa. Mitejn persuna kienu mistiedna abbord u esperjenzaw l-atmosfera fantastika ta' dan il-vapur. Minbarra li ddawru madwar il-vapur kollu, inkluż mar-ristoranti, faċilitajiet ta' ġim, pixxini u spa, setgħu jassistu għal show mill-artisti abbord, segwita minn ikla. Fi tmiem l-attività, il-Kaptan tal-bastiment ippreżenta ċekk ta' €9,700 lill-President tar-Repubblika ta' Malta bħala donazzjoni għall-Istrina. L-aġenti tal-Costa Cruises f'Malta, vapuri li ilhom joperaw minn u lejn Malta kull sena mill-2003, huma Orange Travel Group, bl-SMS Mondial ikunu l-imsieħba ewlenin għall-bejgħ tal-pakketti tal-ivjaġġar tagħhom. #td_uid_4_5ee4e8e4816a2 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/IMG_6488.14794629649-80x60.jpg) 0 0 no-repeat}#td_uid_4_5ee4e8e4816a2 .td-doubleSlider-2 .td-item2{background:url(https://cdn.newsbook.com.mt/wp-content/uploads/2018/05/Costa_Pacifica_Show-80x60.jpg) 0 0 no-repeat} 1 minn 2